Innocentius V
Innocentius V Res apud Vicidata repertae: Nativitas: 1220s, 1225; Champagny-en-Vanoise, Moûtiers Obitus: 22 Iunii 1276; Roma Patria: Francia Pontificatus 21 Ianuarii - 22 Iunii 1276 Praecessor: Gregorius X Successor: Hadrianus V Insignia heraldica Innocentius V, nomine anteriori Petrus de Tarantasia (natus anno circiter 1224 Campanii in regione Tarantasia Sabaudiae; mortuus die 22 Iunii 1276), fuit papa catholicus i.e. episcopus Romanus a die 21 Ianuarii 1276. Petrus de Tarantasia Lugduni anno circiter 1240 frater Dominicanus factus est. Theologiae studuit moxque docuit apud Conventum Sancti Iacobi Parisiensis, ubi gradu magistri iuxta Universitatem Parisiensem merito "Doctor Famosissimus" propter eruditionem appellatus est; illis annis ibi erant Thomas Aquinas et Albertus Magnus. Ab anno 1264 fuit provincialis Ordinis Dominicani. Anno 1272 archiepiscopus Lugdunensis ergo primas Galliarum factus est. Insequenti anno a Papa Gregorio X Cardinalis espicopus Ostiensis creatus est. Anno 1274 cum Gregorio X concilium Lugdunense Secundum interfuit et ibi magnam partem egit. Opera nonnulla conscripsit inter quae commentaria in Sententias Petri Lombardi. Anno 1898 a Papa Leone XIII beatificatus est.